Lomazų mūšis

Lomazų mūšis () – mūšis, įvykęs 1769 m. rugsėjo 15 d. tarp Baro konfederacijos ir Rusijos imperijos kariuomenių, netoli Lomazų kaimo (dab. Liublino vaivadija, Lenkija, 1447-1795 m. vietovė priklausė Lietuvos Didžiąjai Kunigaikštystei). 

Konfederatams vadovavo Kazimieras Pulaskis, Pranciškus Ksaveras Pulaskis ir Antanas Pulaskis, Rusijos pajėgoms - Aleksandras Suvorovas ir Karol August Rönne.

 Mūšis 

Konfederatai, po nesėkmingo mūšio palikę Vlodavos miestą, traukėsi nuo artėjančios rusų kariuomenės Lomazų kryptimi, kur ketino apsistoti ir ruoštis gynybai. 
kairėje|miniatiūra|Konfederatų kapavietės vieta
1769 m. rugsėjo 15 d. K. A. von Rönne vadovaujami trys Kargopolsko karabinieių pulko eskadronai ir kazokų dalinys už 2 varstų nuo Lomažų, lauke esančiame tarp Lomazų, Studziankos ir Lubenkos kaimų, atakavo išsisklaidžiusia kolona judėjusias konfederatų pajėgas. 

Rusų pajėgos puolė iš dvejų pusių - K. A. von Rönne vadovaujami karabinieriai atakavo iš priekio, o iš užnugario puolė Suvorovo kavalerija. 

Po pralaimėjimo Vlodavos mūšyje konfederatų moralė buvo pakrikusi. Susidūrę su nauju užpuolimu konfederatų dalinio vadai neteisingai įvertino užpuolikų pajėgas, manė, kad juos persekioja "nesuskaičiuojama Suvorovo kavalerija"Петров А. Н. Война России с Турцией и Польскими конфедератами с 1769-1774 год. Том I, стр. 250 ir vietoje to, kad išsidėstyti gynybine rikiuote, jie supanikavo ir ėmė trauktis. Trumpo mūšio metu kolona buvo sumušta ir išsklaidyta, neteko turėtų patrankų ir gurguolės. 

Mūšio metu žuvo apie 100–200 konfederatų (rusų teigimu - iki 500), kurių tarpe buvo ir konfederatų kariams vadovavęs Pranciškus Ksaveras Pulaskis.

2021 m. rugsėjo 15 d. Baro konfederatų palaidojimo vietoje Glucho gamtos rezervate buvo atidengta atminimo lenta.Łomazy: Tablica upamiętniająca bitwę Konfederatów Barskich (film) (galeria). 2021-09-15. 

 Literatūra 

 (PL) Józef Geresz: Porażka pod Łomazami (pol.). Echo Katolickie, 5-08-2009.
 (RU) Петров А. Н. Война России с Турцией и Польскими конфедератами с 1769-1774 год. Том I.
 (PL) Władysław Konopczyński Konfederacja Barska (1936–1938) ISBN 83-85218-07-6 (t. 1) ISBN 83-85218-06-8 (t. 2).

 Išnašos 
Kategorija:Rusijos imperijos mūšiai
Kategorija:Lomazų valsčius
Kategorija:Baro konfederacijos mūšiai
Kategorija:Mūšiai Lenkijos teritorijoje

Kategorija:1769 metai